ایرانین گونئی باتیسینداکی فارس ایالتینده ۵،۵ بؤیوکلوگونده زلز‌له میدانا گلدی.
ایران میللی سیسمولوژی مرکزینین بیلگیلرینه گؤره، مرکزی فارس ایالتینه باغلی دورز کندی اولان ۵،۵ بؤیوکلوگونده‌کی زلز‌له، یئرلی ساعاتلا ۰۴.۴۱ده ثبت ائدیلدی. زلز‌له یئرین ۱۱ کیلومتر آلتیندا میدانا گلدی.
فارس ایالتی قیزیل آی مودورو حسین درویشی، ایلک بیلگی‌لره گؤره جان ایتکیسی اولمادیغینی، زیان تعیینی ایشلرینین سۆردوگونو ایفاده ائتدی.
درویشی، زلز‌له مرکزینه یاخین بؤلگه‌ده‌کی عاجیل موداخیله قروپلارینین حاضر گؤزله‌دیگینی بیلدیردی.
دورز کندین‌ده دونن ده ۵،۲ بؤیوکلوگونده زلزله‌ میدانا گلمیشدی.
لبنانین گونئی سولاریندا دا ۴،۳ بؤیوکلوگونده زلزله میدانا گلدی.
لیبنان میللی ژئوفیزیک دایره‌سین‌دن وئریله‌ن آچیقلامادا، یئرلی ساعاتلا ۰۸.۰۰ده میدانا گلن زلز‌له‌نین مرکزینین آغ دنیز‌ده صیدا شهرینین تخمیناً ۶۱ کیلومتر ساحیلیندن اوزاقدا اولدوغو ایفاده ائدیلدی.
زلز‌له باشدا صیدا اولماق اوزره لبنانین گونئیینده‌کی ساحل شهرلری ایله فیلیسطین و اسرائیل‌ده ده حس ائدیلدی.
سارسینتینین جان یا دا مال ایتکیسینه سبب اولمادیغی بیلدیریلدی.
